Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 142/1-01

4. 6. 2025.

**СВИМ ЧЛАНОВИМА НАСТАВНО-НАУЧНОГ ВЕЋА ФАКУЛТЕТА**

На основу члана 65. став 4. Закона о високом образовању и члана 13. Пословника о раду Наставно-научног већа Филозофског факултета у Нишу, заказујем **XIII** (електронску)седницу НАСТАВНО-НАУЧНОГ ВЕЋА Филозофског факултета у Нишу, у академској 2024/2025. години, за петак, **6. јун 2025. године**, са почетком у **8 00** сати.

Потребан материјал за седницу налази се на интернет презентацији Факултета, гласање ће бити организовано **путем линка** који ће вам бити послат на имејл адресу.

За XIIIседницу Наставно-научног већа Факултета предлажем следећи

**Д Н Е В Н И Р Е Д**

1. Разматрање и усвајање Правилника о основним академским студијама
2. Разматрање и усвајање Правилника о мастер академским студијама
3. Разматрање и усвајање Правилника о докторским академским студијама
4. Доношење одлуке о суиздаваштву и допуни Издавачког плана
5. Доношење одлукe о прихватању позитивних рецензија
6. Доношење одлуке о одређивању рецензената за приспеле рукописе

Гласање је ОБАВЕЗНО за све чланове Наставно-научног већа Филозофског факултета у Нишу.

**ПРЕДСЕДНИК ВЕЋА**

Проф. др Наталија Јовановић

**О б р а з л о ж е њ е**

Дневног реда за XIII седницу Наставно-научног већа Факултета, заказану за петак, 6. јун 2025. године, са почетком у **8 00** сати.

**Т а ч к а 1.**

Потребно је да Наставно-научно веће усвоји Правилник о основним академским студијама Филозофског факултета. [link](Pravilnik%20OAS%20jun%202025.docx)

Члан 52. Правилника о основним академским студијама Филозофског факултета. 167/1-5-01 од 8. 6. 2022. године мења се и гласи:

Мировање права и обавеза студената

Студенту се, на лични захтев, одобрава мировање права и обавеза, у случају:

- теже болести,

- упућивања на стручну праксу у трајању од најмање шест месеци,

- одслужења и дослужења војног рока, неге детета до годину дана живота и посебне неге која траје дуже од дететове прве године живота, одржавања трудноће,

- студенткињи која је у поступку биомедицински помогнутог оплођења,

- смртног случаја у ужој породици,

- болести и неге члана уже породице,

- студенту се може одобрити статус мировања и у случају ванредних околности које онемогућавају редовно извршавање студијских обавеза, као што су обуставе наставе, блокаде наставних и административних просторија или други облици прекида у раду Факултета, а који нису настали кривицом студента

- и у другим случајевима који могу бити предвиђени општим актом Факултета.

Студент који је био спречен да полаже испит због болести или одсуства због стручног усавршавања у трајању од најмање три месеца, може полагати испит у првом наредном року.

Правилник ће бити достављен Сенату Универзитета ради давања сагласности.

**Т а ч к а 2.**

Потребно је да Наставно-научно веће усвоји Правилник о мастер академским студијама Филозофског факултета. [link](Pravilnik%20МАС%20jun%202025.docx)

Члан 15. Правилника о мастер академским студијама Филозофског факултета број 40/1-01 од 26. 1 2023. године мења се и гласи:

Мировање права и обавеза студената

Студенту се, на лични захтев, одобрава мировање права и обавеза, у случајевимаутврђеним Законом и Статутом Факултета.

Студенту се, на лични захтев, одобрава мировање права и обавеза, у случају теже болести, упућивања на стручну праксу у трајању од најмање шест месеци, одслужења и дослужења војног рока, неге детета до годину дана живота и посебне неге која траје дуже од дететове прве године живота, одржавања трудноће, студенткињи која је у поступку биомедицински помогнутог оплођења, студенту се може одобрити статус мировања и у случају ванредних околности које онемогућавају редовно извршавање студијских обавеза, као што су обуставе наставе, блокаде наставних и административних просторија или други облици прекида у раду Факултета, а који нису настали кривицом студента и у другим случајевима који могу бити предвиђени општим актом Факултета.

Правилник ће бити достављен Сенату Универзитета ради давања сагласности.

**Т а ч к а 3.**

Потребно је да Наставно-научно веће усвоји Правилник о докторским академским студијама Филозофског факултета. [link](Pravilnik%20DAS%20jun%202025.docx)

Члан 38. Правилника о докторским академским студијама Филозофског факултета број 245/1-8-01 од 27.9.2023. године мења се и гласи:

Мировање права и обавеза студената

* Студенту се, на његов захтев, одобрава мировање права и обавеза, у случају теже болести, учешћа у програмима стручног усавршавања, одслужења и дослужења војног рока, неге детета до годину дана живота и посебне неге која траје дуже од дететове прве године живота, одржавања трудноће, студенткињи која је у поступку биомедицински потпомогнутог оплођења, студенту се може одобрити статус мировања и у случају ванредних околности које онемогућавају редовно извршавање студијских обавеза, као што су обуставе наставе, блокаде наставних и административних просторија или други облици прекида у раду Факултета, а који нису настали кривицом студента и у другим случајевима који могу бити предвиђени општим актом Факултета.

Студент који је био спречен да прати наставу, извршава предиспитне обавезе и да полаже испит због болести или одсуства због стручног усавршавања у трајању од најмање три месеца, може полагати испит у првом наредном року.

Правилник ће бити достављен Сенату Универзитета ради давања сагласности.

**Т а ч к а 4.**

На предлог Већа департмана за француски језик и књижевност потребно је да ННВ донесе одлуку да Филозофски факултет Универзитета у Нишу буде суиздавач збирке поезије *К Сунцу за Сунце* Јелене Ј. Димитријевић (други издавач ће бити Народна библиотека Србије) и да се, у вези с тим, допуни издавачки план Факултета за 2025. годину, ради пријављивања на Конкурс који је расписало Министарства просвете. [link](Predlog%20Departmana%20za%20francuski%20jezik.docx)

**Т а ч к а 5.**

**I** Др Зона Мркаљ, редовни професор Филолошког факултета Универзитета у Београду, др Зорана Опачић, редовни професор Факултета за образовање учитеља и васпитача Универзитета у Београду и др Снежана Милосављевић Милић, редовни професор Филозофског факултета Универзитета у Нишу, написале су и доставили Факултету позитивне рецензије за монографију под насловом: *Методички оквири књижевности I,* аутора проф. др Снежане Божић. [link](Recenzije/Snezana%20Bozic)

Потребно је да ННВ донесе одлуку о прихватању позитивних рецензија.

**Т а ч к а 6.**

**I** На предлог Већа департмана за србистику потребно је да Наставно-научно веће донесе одлуку о именовању др Миодрага Јовановића, редовног професора Филолошког факултета у Никшићу Универзитета Црне Горе, др Драгомира Козомаре, редовног професора Филолошког факултета Универзитета у Бањој Луци, др Татјане Трајковић, ванредног професора Филозофског факултета Универзитета у Нишу и др Нине Судимац Јовић, доцента Филозофског факултета Универзитета у Нишу за рецензенте рукописа монографије *Акустички корелати лексичких акцената у дијалектима*, чији је аутор проф. др Александре Лончар Раичевић.

**II** На предлог Већа србистику потребно је да Наставно-научно веће донесе одлуку о именовању др Верана Станојевића, редовног професора Филолошког факултета Универзитета у Београду, др Иване Митић, ванредног професора Филозофског факултета Универзитета у Нишу и др Предрага Ковачевића, доцента на Филозофском факултету Универзитета у Новом Саду за рецензенте рукописа уџбеника *Општа лингвистика*, чији је аутор проф. др Бранимир Станковић.